datapway yaon ang kaugalian at ang mga batay pumasok sa kabuhayan sa gayong paraan, na sa isang dakoy siyang pinaka hindi malungkot, ang pinaka lalong hindi mahirap sa kabuhayan ng mga taong yaon. ang mga taong may kagulangan na, may sarili nang pamumuhay, ay nakakalahok din sa kapistahang ito. dumadalaw sa kanilang mga magulang at mga minama, iluluhod ang isang paa at babatiin ng magandang pasko: ang kanilang aginaldo ay isang matamis, isang bungang kahoy, isang basong tubig isang munting handog na walang halaga. napagmamasdan ni tandang selo ang pagdaraan ng kaniyang mga kaibigan at malungkot na iniisip na wala siyang maibibigay na aginaldo sa kangino man ng taong iyon at ang kaniyang apo ay umalis na walang taglay na aginaldo at hindi man lamang siya nabati ng magandang pasko. isa kayang kahinhinan iyon ni huli isang pagkalimot lamang?